**D I S P O Z I Ț I A**

**nr. 352 din 29 iulie 2021**

**privind încetarea contractului de management pe perioada asigurării interimatului al** **domnului** **Sângeorzan Rareș-Ovidiu, începând cu data de 01.08.2021**

Președintele Consiliului Județean Cluj,

Analizând referatul nr. 27739/28.07.2021 al Direcției Generale Buget-Finanțe, Resurse Umane, prin care supune aprobării încetarea contractului de management pe perioada asigurării interimatului al domnului Sângeorzan Rareș-Ovidiu, începând cu data de 01.08.2021.

Luând în considerare prevederile:

* art. 191 alin. (1) lit. a) și f) din Ordonanța de urgență a Guvernului nr. 57/2019 privind Codul administrativ cu modificările şi completările ulterioare;
* art. 32 alin. (1) lit. b) din Ordonanţa de Urgenţă a Guvernului nr. 189/2008 privind managementul instituţiilor publice de cultură, cu modificările şi completările ulterioare;
* art. 15 alin. (1) lit. a) din Contractul de management nr. 40661/26.11.2020;

În temeiul drepturilor conferite de art. 196 alin. 1 lit. b) din Ordonanța de Urgență nr. 57/2019 privind Codul Administrativ cu modificările şi completările ulterioare,

**D I S P U N E :**

**Art. 1. (1)** Cu data de **01.08.2021,** încetează contractul de management nr. 40661/26.11.2020 al domnului **Sângeorzan Rareș-Ovidiu**, manager interimar la Filarmonica de Stat Transilvania.

**(2)** Predarea-preluarea gestiunii aferente funcţiei de manager al Filarmonicii de Stat Transilvania se va face pe bază de protocol.

**Art. 2.** Cu ducerea la îndeplinire şi punerea în aplicare a prevederilor prezentei dispoziții se încredințează Direcția Generală Buget-Finanțe, Resurse Umane.

**Art. 3.** Prezenta dispoziție se comunică prin email domnului **Sângeorzan Rareș-Ovidiu**, Filarmonicii de Stat Transilvania, Direcției Generale Buget-Finanțe, Resurse Umane, precum şi Prefectului Județului Cluj.

**P R E Ş E D I N T E , CONTRASEMNEAZĂ:**

**SECRETAR GENERAL AL JUDEȚULUI**

**Alin TIŞE Simona GACI**